MEMÒRIA PRESENTACIÓ DE PROJECTE 
CONCURS SOSTENIBILITAT: “FES LA TEUA ESCOLA MÉS SOSTENIBLE!”

Instruccions:

Cada equip haurà de completar esta memòria per a explicar la seua proposta de sostenibilitat. Responeu totes les preguntes amb frases clares i concretes i aporteu dades o exemples sempre que siga possible. Podeu demanar orientació al professorat, però la idea i la redacció han de reflectir el treball de l’equip. Els apartats de la memòria permetran valorar totes les propostes amb els mateixos criteris.

Abans de començar: observeu el vostre centre, parleu amb les persones que utilitzen els espais afectats i comproveu si la vostra proposta respon a una necessitat real. No cal que la idea siga complexa: es valorarà que estiga ben explicada, que siga possible dur-la a terme i que produïsca una millora concreta.

1. Informació de l’equip i centre.
· Nom del centre:
Indica el nom del centre.
· Nom del responsable:
Indica el professor/a responsable del projecte.
· Classe:
Especifica la classe a la qual pertanyeu.
· Nom de l’equip: 
Indica el nom del vostre equip de forma creativa i representativa.
· Número dels integrants de l’equip:
Inclou el número de tots els membres de l’equip.
[bookmark: _Hlk179786355]
2. Títol del projecte.
Escriu un títol breu que resumisca la idea principal del projecte.

3. Descripció de l’àrea de millora identificada.
· Quina àrea de millora relacionada amb la sostenibilitat heu identificat en la vostra escola? Expliqueu en quina àrea relacionada amb la sostenibilitat creieu que hi ha una oportunitat de millora o d'acció, ja siga en l’ús eficient de recursos, reducció de residus, consum energètic, etc.
· Per què és important abordar aquesta millora? Indiqueu les conseqüències negatives si no s’aborda i per què és rellevant per al futur del nostre planeta.
4. Solució proposada.
· Quina solució heu pensat per millorar esta situació? Descriviu la idea general del vostre projecte, explicant com contribuirà a millorar l’aspecte identificat.
· Quines innovacions o característiques especials té la vostra solució?
Destaca si la vostra idea és innovadora o diferent d’altres solucions que es podrien haver implementat.

5. Impacte previst.
· Quins resultats espereu obtindre amb la vostra proposta?
Indiqueu dos o tres canvis concrets que espereu aconseguir i expliqueu com podríeu comprovar-los. Per exemple: reducció de residus, estalvi d’aigua o energia, augment de la participació o millora dels hàbits de la comunitat educativa.
· A quantes persones o a quines zones del centre afectarà el vostre projecte? Indiqueu si la vostra proposta tindrà un impacte directe en un grup específic o en tota la comunitat educativa.

6. Viabilitat del projecte.
· Com es podria dur a terme el vostre projecte en la pràctica?
Descriviu les fases principals en ordre: preparació, posada en marxa, seguiment i valoració final. Indiqueu què caldria fer en cada fase, quant de temps podria durar i quines persones hi participarien.
· Quines dificultats o reptes creieu que podríeu enfrontar i com els superaríeu? Identifiqueu possibles obstacles que podrien sorgir al desenvolupar el projecte i com penseu resoldre’ls. 

7. Recursos i materials necessaris.
· Quins materials o recursos necessitaríeu per a implementar el vostre projecte? Feu una llista bàsica dels recursos materials (equips, tecnologia, materials reciclables, etc.) o humans (professors, alumnes, personal del col·legi) que serien necessaris per a desenvolupar el projecte.
· Quin cost estimeu que tindria la vostra proposta (si aplica)? Si la vostra solució requereix una inversió econòmica, intenteu fer una estimació senzilla dels costos, encara que no és obligatori ser exactes en esta fase.

8. Participació i conscienciació.
· Com involucraríeu la comunitat del col·legi en el vostre projecte?
Expliqueu com penseu que alumnes, professors o fins i tot les famílies podrien participar o donar suport a la vostra idea.
· Teniu alguna estratègia per a conscienciar la comunitat sobre la necessitat i la solució? Podeu proposar campanyes, xarrades, activitats o qualsevol iniciativa que fomente la participació i la conscienciació sobre el tema de la sostenibilitat.

9. Continuïtat del projecte.
· Com veieu que la vostra proposta podria continuar en el futur?
Indiqueu si penseu que la vostra idea podria tindre una continuïtat més enllà del concurs o si podria inspirar altres projectes semblants en el futur.

10. Documentació visual. (OPCIONAL)
· Afegiu un esbós, plànol, diagrama, fotografies de l’espai o qualsevol altra representació visual que ajude a entendre la proposta: La documentació visual és opcional i ha d’estar relacionada directament amb el projecte.

Data de lliurament de la memòria: 22-03-2027 . 
Format de lliurament:
· Els equips hauran d’enviar la memòria en format digital PDF a l’adreça: angelamartinez@fundaciocaixaontinyent.es. En l’assumpte del correu caldrà indicar el nom del centre i el nom de l’equip.


